Një filxhan kafe dhe këpucë të reja veshur

Një filxhan kafe dhe këpucë të reja veshur është një film dramë i vitit 2022, me regji dhe skenar të Gentian Koçit. Është frymëzuar nga një rast i vërtetë ku 2 vëllezër të shurdhër vuajnë nga një sëmundje degjenerative që përfundimisht do t'i lërë të verbër. Në të luajnë Edgar Morais dhe Rafael Morais. Filmi u zgjodh për ta përfaqësuar Shqipërinë në kategorinë e Filmit më të Mirë Ndërkombëtar në Çmimet e 95-ta të Akademisë. Filmi u nominua në Festivalin e Filmit Tallinn Black Nights në seksionin Critics' Picks Strand.

 Përmbledhje 
Në Tiranën, Agimi (Rafael Morais) dhe Gëzimi (Edgar Morais), dy vëllezër binjakë identikë shurdhmemecë të pandashëm në të dyzetat, jetojnë nën të njëjtën çati. Një mbrëmje, Agimi po kthehej me makinë në shtëpi kur shikimi i tij turbullohet dhe një aksident fatal pothuajse ndodh. Tek oftalmologu, disa ditë më vonë, dy vëllezërit zbulojnë se për shkak të një sëmundjeje gjenetike dhe të rrallë, ata do të verbohen veçmas, por në mënyrë progresive dhe të pakthyeshme. Duke u zhytur ngadalë në një errësirë të heshtur të padurueshme, duke mos qenë në gjendje të shohin më botën dhe njëri-tjetrin, dy vëllezërit duhet të marrin një vendim të fortë rreth një filxhani kafeje dhe me këpucë të reja veshur.

 Kasta e aktorëve 
Aktorët që marrin pjesë në këtë film janë:

 Edgar Morais në rolin e Gëzimit
 Rafael Morais në rolin e Agimit
 Drita Kabashi në rolin e Anës

 Prodhimi 
Koçi tha se e gjeti një ide interesante të bënte një film që trajton marrëdhënie njerëzore komplekse dhe në zhvillim e sipër dhe pyetjen themelore se çfarë i ndodh një personi kur ai është plotësisht i zhytur në errësirë dhe komunikimi me botën bëhet i vështirë. Tre aktorët kryesorë dhe producentja Blerina Hankollari kaluan gjashtë muaj duke mësuar gjuhën shqiptare të shenjave në Shoqatën Kombëtare Shqiptare të të Shurdhërve (ANAD).

 Publikimi 
Filmi u shfaq premierë më 21 nëntor 2022, në Festivalin e Filmit "Nights Black" në Tallinn. Filmi u publikua në kinematë shqiptare më 24 nëntor 2022. Në vitin 2023 duhet arriti në kinematë portugeze.

 Pritja 
Duke shkruar për Variety, Jessica KIang e përshkroi filmin si një "dramë vëllazërie thellësisht prekëse" dhe vlerësoi aftësinë e filmit për të përcjellë emocione të fuqishme pa u bërë tepër sentimental. Ajo vlerësoi performancat e aktorëve dhe theksoi kiminë e jashtëzakonshme midis vëllezërve Morais dhe portretizimin e tyre të lidhjes unike të binjakëve.

Në recensionin e saj për Screen International, kritikja e filmit, Wendy Ide, e vlerësoi filmin dhe e përshkroi atë si një "dramë ekzistenciale tepër të trishtueshme që drejtohet nga performanca fenomenale nga vëllezërit aktorë portugezë Rafael Morais dhe Edgar Morais".

 Referime 

 Lidhje të jashtme 



Kategoria:Filma 2022
Kategoria:Filma shqip
Kategoria:Filma shqiptarë
Kategoria:Dorëzime të Shqipërisë në Academy Awards për Filmin më të Mirë Ndërkombëtar